Menopauza

Menopauza je označenie pre trvalú zástavu menštruácie a je súčasťou klimaktéria. Ide o prirodzený stav v živote ženy, keď dochádza k útlmu funkcie vaječníkov, v dôsledku čoho sa znižuje tvorba hormónov estrogénu a progesterónu. Zastavuje sa menštruačný cyklus a nastáva strata plodnosti - žena nie je schopná otehotnieť (prirodzenou cestou; sú však známe prípady umelého oplodnenia). Menopauza nastupuje zhruba medzi 45. až 55. rokom veku ženy, sú však (aj výrazné) odchýlky oboma smermi.

 Perimenopauza 
Obdobie bezprostredne pred menopauzou je označované ako perimenopauza a s jeho nástupom môže byť spojená celá rada problémov ako napr. búšenie srdca, nočné potenie, návaly tepla, nespavosť a iné poruchy spánku, nervozita a podráždenosť, zlé libido, únava, ospalosť a depresia. Dĺžka trvania perimenopauzy je veľmi individuálna a je ovplyvnená mnohými faktormi, priemerná dĺžka je 3 až 5 rokov. 

 Mužská menopauza 
Termínom mužská menopauza je niekedy nesprávne označovaná andropauza, ktorá predstavuje postupný proces starnutia u mužov.

 Menopauza u zvierat 
Menopauza existuje aj u šimpanzov.  Menopauzou prechádzajú aj samice kosatiek dravých a guľohlavca Sieboldova. 

 Referencie 

 Iné projekty 

Kategória:Menštruácia